Kullo Vende

**Kullo Vende** (sündinud 12. mail 1939 Tartus) on eesti keeleteadlane ja tõlkija.

## Hariduskäik
Vende lõpetas 1957. aastal Elva Keskkooli, 1962 Tartu Riikliku Ülikooli inglise filoloogina, 1968 Keele ja Kirjanduse Instituudis aspirantuuri, filoloogiakandidaat (1974, ENSV Teaduste Akadeemia) väitekirjaga "Eesti vokaalide põhitooni mõjustavaid foneetilisi tegureid". Täiendanud end 1978 ja 1984 Moskvas Thorezi-nimelises Võõrkeelte Pedagoogilises Instituudis, 1987 Inglismaal Surrey ülikoolis.

## Töökäik
Ta oli 1962–1963 Eesti Põllumajanduse Akadeemia keelte kateedri inglise keele õpetaja, 1963–1964 kirjandusmuuseumi teadur, 1964–1965 Tartu 2. Keskkooli inglise keele õpetaja, 1968–1975 Keele ja Kirjanduse Instituudi nooremteadur, 1975–1981 Tallinna Pedagoogilise Instituudi inglise keele kateedri vanemõpetaja, 1981–1991 dotsent, 1991–1992 Keeleameti nõunik, 1992–1998 presidendikantselei tõlketoimetaja, 1998–1999 TEA kirjastuse peatoimetaja, 1999–2004 Euroülikooli tõlketeaduskonna professor ja dekaan; 2005. aastast pensionil.

Loengukursused: inglise keele ajalugu, tõlketeooria ja -praktika, sissejuhatus keeleteadusse, üld- ja inglise keele foneetika; pidanud loenguid ka üldhariduskoolide inglise keele õpetajatele.

### Liikmesus
Emakeele Seltsi (1971) ja International Society of Phonetic Sciences liige (1983–2001).

## Teadustöö
Kullo uurimisvaldkond on foneetika (eelkõige eesti keele prosoodika katseline uurimine). 

### Publikatsioonid
Umbes 30 teaduspublikatsiooni, koostanud õppevahendeid.
* Финно-угорская транскрипция (ФУТ) в историческом аспекте и в сопоставлении с международным фонетическим алфавитом (МФА). Tallinn 1967
* Intrinsic pitch of Estonian vowels: measurement and perception. // Est. Papers in Phonetics (1972)
* Intonation of question and answer in Estonian. I. Perceptual analysis. // Est. Papers in Phonetics (1975)
**II. Synthetic stimuli. // Est. Papers in Phonetics (1981)
* The basic intonation contours of the principal communicative types of utterances in English and Estonian. // In Honor of Ilse Lehiste. Dordrecht 1987
* Intonatsiooni tähistamisest inglise ja eesti keeles. // Ars Grammatica 1986. Tallinn 1987
* A contrastive study of word stress in English and Estonian loanwords. // Foreign Language in the Classroom. Tallinn 1991
* Basic Estonian-English Dictionary for Learners of Estonian. The First Thousand Estonian Words. Tallinn 2010

## Tõlked ja toimetustööd
Tõlkinud raamatuid jm muid trükiseid inglise jt keeltest (sh K. Häkkineni "Keeleteaduse alused". Tallinn 2007), olnud mitme väljaande (sh "Inglise-eesti tehnikasõnaraamat", 2000; "E nagu Eesti: eesti keele õpik algajaile", 1998; "Saame tuttavaks! Estonian for Beginners", 2009 jm) toimetaja, üks ENE artiklite autoritest.

### Tõlkeid
* Tema Pühadus Johannes Paulus II Eestis / His Holiness John Paul II in Estonia [Paavsti ja president Mere kõned ja läkitused, 10.09.96]. Vabariigi Presidendi Kantselei, 1993, 68 lk. 
* David Satter. Meeletuse ajastu. Nõukogude Liidu allakäik ja langus. Varrak, 2005, 368 lk.
* David Satter. Pimedus koidikul. Vene kriminaalriigi kujunemine. Varrak, 2006, 288 lk.
* John Lukacs. Juuni 1941. Hitler ja Stalin. Varrak, 2007, 148 lk.
* Kaisa Häkkinen. Keeleteaduse alused. Eesti keele Sihtasutus, 2007, 152 lk.
* Maailma suurimad lahendamata mõistatused. Inglise keelest tõlkinud Kullo Vende, Riina Jürgens ja Liina Viires. Varrak, 2007, 383 lk.
* Barbara Masin. Kadalipp. Viis sõpra, 20 000 vaenlase sõdurit ja saladus, mis võinuks muuta külma sõja kurssi. Varrak, 2008, 399 lk. 
* Peter Vansittart. Salaprotokollid. Varrak, 2009, 296 lk. 
* Martin H. Manser. Inglise-eesti sünonüümide ja antonüümide sõnaraamat eesti-inglise register-sõnastikuga. TEA, 2012, 392 lk.
* Hillary Barrett. Yijing. Muutuste raamat. Iidne Hiina oraakel. TEA, 2016, 208 lk.
* Sun Zi. Sõjakunst. TEA, 2016, 128 lk. [Tõlgitud inglise keelest.]
* Kullo Vende. Luuletõlked, nii ilmunud kui ka seni avaldamata. Trükk: Librix Print, 2021, 167 lk.
* James Joyce. Ulysses > Ulixes, 4. ptk: Kalypso. // Vikerkaar 7-8, 2016, lk 48-66; 5.ptk: Lootosesööjad. // Akadeemia 12, 2017, lk 2207-2229; 6. ptk: Hades. // Akadeemia 11-12, 2018, lk 2016-2036, 2206-2226; 7. ptk: Aiolos. // Akadeemia 11, 2019, lk 2037-2086; 8. ptk: Laistrügoonid. // Akadeemia 8, 2020, lk 1435-1483; 9. ptk: Skylla ja Charybdis. // Akadeemia 7, 2021, lk 1221-1298; 10.ptk: Liikuvad kaljud. // Akadeemia 6, 2022, lk 1020-1072; 11. ptk: Sireenid. // Akadeemia 6, 2023, lk 1087-1145; 12. ptk:

## Tunnustus
* 2001 Valgetähe V klassi teenetemärk

## Isiklikku
Tema isa oli sõjaväelane Jakob Vende, poolvend isa esimesest abielust oli insener ja koduloolane Valdeko Vende.

## Viited

## Välislingid
*